เปิดทางแยกต่างระดับนครชัยศรี ระบายจราจรสงกรานต์
ทางหลวง เปิดทางแยกต่างระดับนครชัยศรี รองรับปริมาณการจราจรช่วงสงกรานต์
7 เม.ย. 2553

ทางหลวง เปิดทางแยกต่างระดับนครชัยศรี รองรับปริมาณการจราจรช่วงสงกรานต์
นายวีระ เรืองสุขศรีวงศ์ อธิบดีกรมทางหลวง กล่าวว่า โครงการก่อสร้างทางแยกต่างระดับที่จุดตัดทางหลวงหมายเลข 4 กับ 3094 เป็นโครงการที่ช่วยแก้ปัญหาจราจรติดขัดบริเวณทางแยก ซึ่งจะสามารถรองรับรถช่วงเทศกาลสงกรานต์นี้ได้ โดยกรมทางหลวง ได้จ้างเหมาบริษัท แสงชัยโชค ทำการก่อสร้างทางแยกต่างระดับนครชัยศรี เพื่อบรรเทาความเดือดร้อนของประชาชน ซึ่งทางแยกต่างระดับนครชัยศรี สามารถรองรับปัญหาด้านการจราจรจากทางหลวงหมายเลข 4 และทางหลวงหมายเลข 3094 ซึ่งเป็นถนนสายหลักในการเดินทางไปยังภาคใต้ และจากภาคตะวันตกที่มุ่งเข้าสู่กรุงเทพมหานคร
ทั้งนี้ เมื่อเปิดใช้ทางแยกฯ ผู้ใช้เส้นทางจะได้รับความสะดวก รวดเร็ว และปลอดภัยในการใช้ทาง ช่วยแก้ปัญหาการจราจรติดขัดบริเวณทางแยก ทั้งยังช่วยลดอุบัติเหตุ เนื่องจากไม่มีจุดตัดกระแสรถบริเวณทางแยก สอดคล้องกับนโยบายรัฐบาลและกระทรวงคมนาคมที่กำหนดให้ ปี 2553 เป็นปีแห่งความปลอดภัย อีกทั้งยังช่วยลดค่าใช้จ่ายสูญเปล่าอันเนื่องมาจากการจราจรติดขัด และช่วยประหยัดเศรษฐกิจโดยรวมของประเทศอีกด้วย